RO
C 95/6
Jurnalul Oficial al Uniunii Europene
28.2.2022
Cerere de decizie preliminară introdusă de Bundesfinanzhof (Germania) la 20 august 2021 – Finanzamt X/Y (Cauza C-516/21) (2022/C 95/08) Limba de procedură: germana Instanța de trimitere Bundesfinanzhof Părțile din procedura principală Reclamant: Finanzamt X Pârât: Y Întrebarea preliminară Obligația fiscală aferentă închirierii de echipamente și de instalații fixate definitiv, în conformitate cu articolul 135 alineatul (2) primul paragraf litera (c) din Directiva 2006/112/CE (1), include: — numai închirierea izolată (autonomă) a unor astfel de echipamente și instalații sau și — închirierea (leasingul) unor astfel de echipamente și instalații, care este scutită în temeiul articolului 135 alineatul (1) litera (l) din Directiva TVA ca urmare a leasingului unei clădiri încheiat între aceleași părți (și în calitate de prestație accesorie a acesteia)?
(1)
Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială, 09/vol.
3, p. 7).
Recurs introdus la 21 septembrie 2021 de AM.VI.
Srl, Quinam Limited, succesoare în drepturi a Fashioneast Sàrl, împotriva Hotărârii Tribunalului (Camera a treia) din 14 iulie 2021 în cauza T-297/20, Fashioneast and AM.VI./EUIPO – Moschillo (RICH JOHN RICHMOND) (Cauza C-599/21 P) (2022/C 95/09) Limba de procedură: engleza Părțile Recurentă: AM.VI.
Srl, Quinam Limited, succesoare în drepturi a Fashioneast Sàrl (reprezentanți: A. Camusso, M. Baghetti, avvocati, A. Boros, avocat) Cealaltă parte din procedură: Oficiul Uniunii Europene pentru Proprietate Intelectuală Prin Ordonanța din 17 ianuarie 2022, Curtea (Camera de admitere în principiu a recursurilor) a statuat că recursul nu este admis în principiu și a dispus suportarea de către AM.
VI. et Quinam Limited a propriilor cheltuieli de judecată.
Cerere de decizie preliminară introdusă de Naczelny Sąd Administracyjny (Polonia) la 30 septembrie 2021 – Gmina O./Dyrektor Krajowej Informacji Skarbowej (Cauza C-612/21) (2022/C 95/10) Limba de procedură: polona Instanța de trimitere Naczelny Sąd Administracyjny